***Flags of Our Fathers*** er en amerikansk krigsfilm fra 2006 regissert av Clint Eastwood.

Filmen er basert på boken med samme navn av forfatter James Bradley, som handler om slaget om Iwo Jima og reisingen av det amerikanske flagg på Iwo Jima. På rollelisten finner vi skuespillerne Ryan Phillippe, Jesse Bradford, Adam Beach, Paul Walker, John Slattery, Barry Pepper, Jamie Bell, Robert Patrick, Neal McDonough, John Benjamin Hickey, Melanie Lynskey, Joseph Cross, Stark Sands, Chris Bauer, Thomas McCarthy, Benjamin Walker, George Grizzard, Harve Presnell, Len Cariou og Tom Verica.

Eastwood regisserte også en kompletterende film om slaget om Iwo Jima, sett fra japansk ståsted: *Brev fra Iwo Jima*. Den ble utgitt i Japan 9. desember 2006 og i USA 20. desember, to måneder etter premieren til *Flags of Our Fathers* (20. oktober 2006).

Handling
--------

*Flags of Our Fathers* er en film som handler om slaget om den japanske vulkanøya Iwo Jima under den andre verdenskrig. De tre overlevende fra flaggreisingen, Ira Hayes, Rene Gagnon og John Bradley, blir brukt som propaganda-verktøy av de amerikanske myndighetene for å få folk til å kjøpe flere krigsaksjer. Filmen illustrerer også den psykiske effekten krigen hadde på krigsveteranene og hvordan de slet med krigsminnene for resten av livet, og hvordan de reflekterer over sine erfaringer gjennom en rekke flashback. Etter militær-trening ved Camp Tarawa på Hawaii, seiler marinesoldatene for å invadere Iwo Jima. Militæret bombarderer japanske stillinger i flere dager, før soldatene skal gå i land. Tungt artilleri og maskingevær fra japanerne åpner ild mot de fremrykkende marinesoldatene og skipene. Men stranden blir sikret av amerikanerne etter tunge tap.

Deretter skal de angripe ett fjell, hvor John Bradley redder livene til flere marinesoldater under kraftig fiendtlig ild - noe som senere gjør at han blir tildelt Navy Cross. Fjellet blir til slutt sikret. Senere hever en gruppe soldater det amerikanske flagg til jubel fra strendene og skipene. Marine-minister James Forrestal som står på stranden og er vitne til at flagget heves ber om å få flagget selv. Men oberst Chandler Johnson bestemmer at soldatene fra en bataljon fortjener flagget mer. En gruppe soldater blir sendt for å erstatte det første flagget med et annet flagg som James Forrestal skal få. Ira Hayes, Rene Gagnon og John Bradley, sammen med to andre marinesoldater, blir fotografert av Joe Rosenthal når de skal heve det andre flagget.

Flere soldater i troppen blir snart drept, og det er bare tre igjen: John Bradley, Ira Hayes og Rene Gagnon. Etter slaget får avisene tak i Rosenthals fotografi, og bildet blir snart berømt. Rene blir bedt om å nevne de seks mennene på bildet; Han identifiserer seg selv og ett par andre, men identifiserer noen feil. Rene nevner til slutt Ira Hayes som den sjette mannen, selv om Ira ikke liker det og ikke ønsker seg noe berømmelse som følge av fotografiet. Disse soldatene blir deretter sendt til Washington, D.C. og legger merke til moren til sersjant Hank Hansen på en liste over mødre til de døde flagg-reiserne. Bud Gerber fra finansdepartementet innrømmer at USA egentlig ikke har råd til krigen. Får de ikke inn mer penger, må USA forlate hele Stillehavet og soldatenes ofre vil ha vært nytteløst. Soldatene blir enige om ikke å fortelle noen at Hank Hansen ikke var med på fotografiet deres. De blir sendt rundt i landet for å samle inn penger og holde taler. Men Ira Hayes står overfor diskriminering som indianer, og får problemer med alkoholisme. Han blir sendt tilbake til sin enhet, og de to andre soldatene fortsetter uten ham.

Rolleliste
----------

* Ryan Phillippe som John Bradley.
* Jesse Bradford som korporal Rene Gagnon
* Adam Beach som korporal Ira Hayes
* John Benjamin Hickey som sersjant Keyes Beech.
* Paul Walker som sersjant Hank Hansen.
* Barry Pepper som sersjant Michael Strank.
* Jamie Bell som menig Ralph Ignatowski
* Robert Patrick som oberst Johnson
* Neal McDonough som kaptein Dave Severance.
* Melanie Lynskey som Pauline Harnois Gagnon.
* Tom McCarthy som James Bradley
* Chris Bauer som general Alexander Vandegrift, kommandant for United States Marine Corps
* Gordon Clapp som general Holland Smith, som ledet invasjonen av Iwo Jima.
* Joseph Michael Cross som menig Franklin Sousley
* Benjamin Walker som korporal Harlon Block.
* Alessandro Mastrobuono som korporal Chuck Lindberg
* Scott Eastwood som menig Roberto Lundsford
* David Patrick Kelly som USAs president Harry S. Truman.

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) *Flags of Our Fathers* på Internet Movie Database Rediger på Wikidata

* (no) *Flags of Our Fathers* hos Filmfront Rediger på Wikidata

* (sv) *Flags of Our Fathers* i Svensk Filmdatabas Rediger på Wikidata

* (da) *Flags of Our Fathers* i Danmark Nationale Filminstitut Rediger på Wikidata

* (en) *Flags of Our Fathers* på AllMovie Rediger på Wikidata

* (fr) *Flags of Our Fathers* på Allociné Rediger på Wikidata

* (nl) *Flags of Our Fathers* på MovieMeter Rediger på Wikidata

* (en) *Flags of Our Fathers* på Turner Classic Movies Rediger på Wikidata

* (en) *Flags of Our Fathers* på American Film Institute Rediger på Wikidata

* (en) *Flags of Our Fathers* på Rotten Tomatoes Rediger på Wikidata

| * v
* d
* r
Filmer regissert av Clint Eastwood |
| --- |
| 1970-tallet | *Misty - mørkets melodi* (1971) • *Fremmed uten navn* (1973) • *Breezy - fri som kjærligheten* (1973) • *Iskald hevn* (1975) • *Josey Wales - Fredløs* (1976) • *Dødsjakten* (1977) |
| 1980-tallet | *Bronco Billy* (1980) • *Firefox* (1982) • *Honkytonk Man* (1982) • *Sudden Impact* (1983) • *På stram line* (1984) • *Pale Rider* (1985) • *Heartbreak Ridge* (1986) • *Bird* (1988) |
| 1990-tallet | *White Hunter Black Heart* (1990) • *The Rookie* (1990) • *Nådeløse menn* (1992) • *A Perfect World* (1993) • *Broene i Madison County* (1995) • *All Makt* (1997) • *Midnatt i det gode og ondes hage* (1997) • *Forbrytelsen* (1999) |
| 2000-tallet | *Space Cowboys* (2000) • *Blodspor* (2002) • *Mystic River* (2003) • *The Blues: Piano Blues* (2003) • *Million Dollar Baby* (2004) • *Flags of Our Fathers* (2006) • *Brev fra Iwo Jima* (2006) • *Changeling* (2008) • *Gran Torino* (2008) • *Invictus – den uovervinnelige* (2009) |
| 2010-tallet | *Hereafter* (2010) • *J. Edgar* (2011) • *Jersey Boys* (2014) • *American Sniper* (2014) • *Sully* (2016) |

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF **·** GND **·** BNF **·** BNF (data)
 |

Portal: Andre verdenskrig